VALORIZIRANJE STICANJA KREPOSTI 

Dr Jordan KUNiClC 

Izraz »valoriziranje« uzet je s područja novčanog poslovanja. Taj 
izraz uključuje to da se novcu prizna njegov dosada najviše postig¬ 
nuti stupanj vrijednosti. 

Ali mi se nalazimo na području bitno različitom od novčanog. 
Ne možemo upotrebljavati istoznačne izraze. Pojmove moramo uok¬ 
viriti amalogno. Ovdje će »valoriuranjc« značiti da vježbanje u kre¬ 
postima ili stdcanje kreposti zauzme ono mjesto što tom pothvatu 
pripada na ljestvici etičko-pedagoških vrednota. Vrednosti sticanja 
kreposti pripada genetički prvo mjesto u kršćanskoj askezi. To traii 
imanentna struktura čovjeka koliko je »homo morum« i »homo ehris- 
tianus«. 

Danas govorimo o teologiji »cCičko-moralnog i duhovnog nasta¬ 
janja«, razvoja ili rasta. Moralni je život u svojoj biti dinamika, jer 
odrasli se čovjek mora usavršavati, popunjavati, danomice »biti više«. 
A taj se dinamizam ne postizava bez preuzimanja i integriranja svih 
elemenata potrebnih za pravilan razvoj osobnosti čovjeka i kršćanina, 
Nije dovoljna statička filozofija ni psihologija. Računamo na antropo¬ 
logiju u kojoj ima svoje časno mjesto dinamična vrednota čovjeka 
kao »projekta«, kako se to danas govori. To znači da čovjek mora rje¬ 
šavati svoj odnos s vremenom i opravdati svoj položaj u vremenu 
svojom djelatnošću, angažiranjem, praksom. U tom svjetlu nema raz¬ 
loga da se snebivamo pred činjenicom da se danas nekako i sama 
askeza pomiče u svoj psihološki prostor. Možda se manje naglašuje 
povučenost, mrtvljenje, a više se insistira na socijalnim krepKjstima 
kao što su društvenost, poslušnost, strpljivost, solidarnost itd. To su 
dominantna pitanja suvremene askeze. 

Svakako, to su vrednote duha, čovjeka iz noosfere. I one spadaju 
na poniranje u misterij čovjeka uopće, a krivo bi bilo misliti da se te 
vrednote ne tiču današnjeg čovjeka, onc^ što možemo cemačiti kao 
»homo technicus« ili »faber«. Uvijek je pogibeljno ostati u jedno¬ 
stranom promatranju čovjeka. Čovjek je uvijek jedna sinteza, i svako 
ga unilateralno promatranje samo osiromašuje, čdni ga nekako in¬ 
validom. 

Naivno je misliti da ekonomski, politički i socijalni razvoj uvje¬ 
tuje srazmjernu čovječju sreću. Razvoj tehnike, promjena socijalnih 
struktura, povoljna proizvodnja i si. ostavljaju čovjeka s mnogim neis¬ 
punjenim aspiracijama. Uz maksimum svih tih dostignuća, on može 

uvijek biti robom zoosfere. Pozvan je da tehničkoj civilizaciji »ulije 
dušu«, da humanizira proizvodnju, politiku, mehaniku i druge vred¬ 
note tehničke civilizacije. 

Tehnička civilizacija po svojoj naravi boravi na periferiji čovječje 
osobnosti, a čovjek je pozvan da uroni u dubinu. Da se povuče unutra. 
Čovječja veličina počinje iznutra. Završava unutra. Čovjek je stvara¬ 
lac, gr^itelj ili rušitclj najprije iznutra. Ili će zaći u tu dubinu, poza¬ 
baviti se nutarnjom reformom duše, ili će ostati površni promatrač i 
formalist. Zakržljat če u nekom infantilizmu. 

Vjerovati jedino u efikasnost obnove socijalnih struktura znači 
upasti u neralne osnove, nc liječiti zlo u korijenu. Snazi zla što trajno 
izbija iz čovječje duše treba suprotstavljati snage s područja etičko- 
-religioznc dimenzije odgojene savjesti, dakako, nastojeći također i oko 
tih reformi. Ako čovjek zanemari taj poziv unutarnjeg osvješćenja ili 
se zatvori u kategorije vremena i prostora odvraćajući se od transcen- 
dencije, obistinit će se opaska jedne^ umnika da »čovjek, kako svje¬ 
doči današnjica, samo mijenja vođe i pogoršava ili umnaža svoju pot- 
činjenost impersonalnoj organizaciji.«’ 

Ta se impersonalnost ili anonimat nalazi u tehnici, politici i soci¬ 
jalnim strukturama kao takvim. Ako u tim kategorijama nema duše 
i duha, za kršćanina još i milosti, sve se završava u nekom formalizmu. 
A formalizam nije u stanju liječiti mikrobe oholosti i egoizma kao ni 
drugih proroka ili mana. Malo mislimo na to kako su mane oholosti i 
^oizma, bilo osobnog bilo skupine ili nacije, glavni izvori ratova i 
drugih socijalnih nereda. Eto u tome je suština problema. Treba da 
se čovjek vine iz zoosfere u noosfem, a iz nje će lako u transcenden- 
čiju. Tada će ispuniti uvjete svoje punine, sve^a integralnog d otvore¬ 
ne^ humanizma’. »Bit će više« u onom što je specifično njegovo, samo 
njegovo: u duhu 1 milosti. 

Katoličkoj društvenoj nauci (sociologiji) se zamjera da je naivna. 
Rekao bih radije da ona upravo zbe^ svoje povezanosti s moralom 
otkriva dubinski uzrok svih kriza. Taj uzrok je duhovno-moralne na¬ 
ravi. Da se stvori međusobno povjerenje, razumijevanje i suradnja 
među narodima, potrebno je naći neko zajedničko uporište, neki za¬ 
jednički jezik. To uporište moralo bi biti: jedan temeljni i opčeobvezat- 
id moral, a taj je opet sa svoje strane ukorijenjen u Bogu. Jer, ne 
zaboravimo, čovjek jc psihosomatsko jedinstvo, on nije samo tijelo, on 
|e duša, i dušom, razumnom i slobodnom dušom nadilazi materiju i ma¬ 
terijalne uvjete života na zemlji. 

Čovjek se opio svojim uspjesima. Zamišlja kako jc sam pomak¬ 
nuo znanost i tehniku na viši stuptinj. Misli da isto tako može pos¬ 
tići i vrhunski kulturni domet. Ali ti prostori nisu nužno povezani. Na¬ 
protiv, golema tehnička sredstva mogu poslužiti na procvat i na pro¬ 
past ^vječanstva. Tehnički napredak, odijeljen od duše i njenih zah¬ 
tjeva morala i religije, može dovesti do uništenja ljudskoga roda. Do¬ 
ista, katolička društvena nauka mc^la bi se ocijeniti kao utopija kada 


1. E. Rideau, PAGANISME OU CHRISTIANtSME, 1954, str. 78-79. 

2 . O tome Pavao VI u enciklici O RAZVOJU NARODA br. 42. Naiiva zatvorenim hu¬ 
manizmom onaj koji rješava svoj poziv samo s kategorijama vremena i prostora 
ne prelazeći preko granica ove zemlje. 

bi se nadala da će ikada čovječanstvo ostvariti potpun prioritet mo¬ 
ralnih smjernica nad prohtjevima čovječje zoosfere. To ona niti ne tvr¬ 
di. Uza sve to ustraje u svojim tvrdnjama da treba ljude trajno po¬ 
zivati kako im je dužnost »da se imaju u svemu pretpostaviti duhovne 
i ćudoredne vrednote da znanstveno-tehnički napredak ... kao pomoć¬ 
no sredstvo posluži kulturnom uzdizanju.«* 

Bi li ova tvrdnja podnijela postupak verifikacije? Može U nas is¬ 
kustvo uvjeriti u njenu opravdanost? Smatram da samo malo reflek¬ 
sije na minuli rat može poslužiti kao potvrda njene istinitosti. Taj rat je 
nastao iz pohlepe za vlašću na političkom, socijalnom i ekonomskom 
području, a završio je katastrofom. Ljudi današnjice osjećaju da ih 
ovozemna dobra ne mogu zasititi. Kamo će ? U očaj? U apsurd? Ab¬ 
dicirati na misao o sreći? 

Mc^ć je i drugi izlaz. Ljudi pokušavaju da se međusobno povežu 
moralnim vezama. Pravednijim i svom dostojanstvu primjerenijim od¬ 
nosima. To nam ulijeva i neku optimističku nadu u budućnost. Ali 
nas ta nada ne uspavljuje. Jer čovjek se mora danomice dogotovlja- 
vati. Biti učenikom u školi kontlgentnosti, prolaznosti, ograničenosti. 
Ta bi ga svijest morala nagnati da se istinski potrudi kako bi se na gra¬ 
đanskom i međunarodnom prostoru složio u uzajamnoj, svestranoj i 
korisnoj suradnji poštujući nepovrediva prava ljudske osobe'. 

Opći zahtjev 

Dosadašnje su nas refleksije navele na konstataciju nekih činje¬ 
nica. Na njima su nekako upisane i smjernice za budućnost. Sada bi 
bila dužnost da se uporedc prilike današnjice, te utvrdi da li doista 
opstoji temelj nadi u bolju budućnost. Ali tu bi se moglo samo na¬ 
gađati. Nema stalnih podataka. Statistika u tom pitanju dolazi na 
m^uije. Mogli bismo samo nagađati. 

Navesti ću jednog dobrog poznavaoca čovječje duše d tijela. Priz¬ 
natog analizatora čovječjeg misterija’. On konstatira da današnje škole 
i univerze prvenstveno vježbaju pamćenje i mišice. Studenti nastoje 
asimilirati mnoštvo materijala. Uvode se u društvene strukture, po¬ 
najviše obožavaju sport. Da li se time popunja glavna pukotina u for¬ 
maciji osobnosti modernog čovjeka? 

Modemom bi čovjeku u prvom redu trebala duhovna i živčana 
uravnoteženost, sposobnost zdravog rasuđivanja, smjelost, moralna 
hrabrost d izdržljivost. Preventivne metode protiv zaraznih oboljenja 
nastoje spriječiti samo jednu slabu stranu čovječje osobnosti, njegovu 
somatsku stranu. Taj tovjek današnjice osobito je izložen nervnim 
oboljenjima i slabljenju iima. Koliko god taj čovj^ pokazao genijal¬ 
nost na području tehničkih pronalazaka, ne može se reći nego da je 
to samo jedan dio realnosti. A isto tako trpe od unilateralnostd i svi 
drugi teoretičari koji uzimaju samo jednu stranu čovječjeg misterija. 


3. Ivan XXIII u enc. MetM br. 210. 

4 . Isto m|. br, 211. Vrijedno {e primijetiti da centralne misao enciklike Pavla VI o 
razvoju naroda (26. III 1967), s naglaskom na potrebu potpunog razvoja svakog 
pojedinog ic'vjeka i solidarnog napretka Žilave ljudske zajednice, preuzima temu 
Iz enciklike Ivana XXIII, naime: ^tM {15. V 1961), osobito u II i III dijelu. 

5. A. Carrel, ČOVJEK NEPOZNANICA, prijevod, Zagreb 1941, str. 47; 151. 

Ti doktrinarci hvale se svojim smislom za realnošću, ali se zaiostavljaju 
na viziji nekog apstraktnog čovjeka. Smiono je i dosta naivno pokušati 
formirati upravne i životne sisteme na bazi sociologije i ekonomije, 
jer one kao pozitivne znanosti podliježu zakonu trajne promjene. Dok 
nemaju stabilne^ uporišta, sve te teorije svršavaju u carstvu mašte, 
apstraknosti, očekujući da ih sutrašnjica službeno proglasi utopi¬ 
jama. 

Glavni je problem čovjeka u čovjeku. Ako je čovjeku teško slije¬ 
diti zakone, neka barem svatko uvidi kako je potrebno da bira što 
je dobro, ostavi što je zlo. Neka odabere moralnu opesiju iz imutamje 
pobude. Neka snagom svoje vlastite volje primora sebe na pokornost. 
Jer život ispunjamo samo ispunjanjem dužnosti. Davno je bilo kada 
je J. Ortega y Gasset ustvrdio da će se doskora na cijeloj planeti čuti 
grozoviti krik koji će se popeti do zvijezda kao zavijanje bezbrojnih 
pasa, a tražit će nekoga ili nešto što zapovijeda, što nameće neki posao 
ili neku obavezu'. 

Važno je naglasiti ove misli u doba kada se u opravdanom revoltu 
protiv juridbtma prelazi u drugi ekstrem: u anomizam, u neko bezvlađe 
i zazor od svake obaA’cze, povjeravajući se neograničeno svojoj »sav¬ 
jesti« ili uviđavnosti, pa bilo to i protiv općih moralnih normi ili op- 
ćeobvezatnog moralne^ zakona. One pak norme (?) što ih predlaže 
biologija ili industrijska civilizacija samo su umjetne i jednostrane, Još 
gore: provizorne. Oružje koje one pružaju čovjeku nije nikako dovolj¬ 
no da preobrazi čovječju nutrinu, niti da ga obrani od njega samoga, 
od njegovih prirođenih sklonosti na zlo. 

U načelu moramo potpuno potpisati tvrdnju A. Carrela da je ri¬ 
mokatolička Crkva s dubokim razumijevanjem za psihologiju čovje¬ 
ka podavala (d podaje) mnogo veće značenje i vrijednost moralnoj negoli 
intelektualnoj snazi. Ljudi koje ona Izdiže nisu nikakvi narodni vođe, 
ni naučenjaci, ni filozofi nego sveci, tj. ljudi koji su se pokazali hero¬ 
jima na području duha, morala i milosti’. 

S kojim će karakteristikama čovjek današnjice poći u povijest? 
Je li istina da se ta karakteristika sastoji u tome što je čovjek današ¬ 
njice s jedne strane uznapredovao u znanosti i tehnici do neke neizmjer- 
nosti, a s druge strane nazadovao u smislu za svoje dostojanstvo? Ho¬ 
ćemo li priznati da je nakazno remek-djelo našega doba u lom što je 
pretvorilo čovjeka u orijaša prirode na štetu njegova duha, te ga svelo 
u patuljka svijeta nadnaravi i vječnosti?* 

Malo koristi od davanja ocjena. Važnije bi bilo uznastojati da se 
afirmira »homo morum« nad »homo technicus« ili »fabor«. Još manja 
korist od optuživanja. Tko je nevin? Ako je za Čovjekovo ozdravljenje 
potrebno iznijeti i nepovoljnu dijagnozu, opravdano je nju i nagla¬ 
siti, ali ne kao svrhu samoj sebi, nego kao profilaksu za sebe i za dru¬ 
goga, za pojedinca i za društvo. Niti mječemo činjenicu niti optužujemo 
naše doba kao da je gore od minulih vremena. Svako vrijeme »nosi 


6. J. Ortega y Gasset, POBUNA MASA, prifevod, Zagreb 1941, str. 158. 

7. Kao u bilj. 5, str. 151-152. 

8. Pio XII u radio-poruci na Božić 1953 (AAS, XXXXVI, str. 10) i Ivan XXIII u en¬ 
ciklici MetM br. 243. 

svoje breme«, a nemamo podataka tako vjerodostojnih da bismo mogli 
sa sigurnošću ustvrditi da je današnji moralni termometar na mnogo 
nižem stupnju od termometra minulih vjekova. 

Neke povijesne peripetije ovog pitanja 

Nacistu smo da je kršćanstvo uvijek stalo na stanovištu da je mo¬ 
ralni odgoj sinonim za odgoj uopće. Da je moralnom odgoju posvećiva¬ 
lo veću pažnju nego intelektualnom, jer je znalo i zna da sa čovječje 
strane sve ovisi o čovječjoj volji ili htijenju, a ono se regulira i usavr¬ 
šava kreposnim vrednovanjem. Trajnu napetost između intelektualne^, 
afektivnog i moralnog sektora u čovjeku detaljno je analizirao i katego¬ 
rizirao sv. Toma’. Komu je taj tekst neprobavljiv, dosta je teško poj¬ 
miti kako će stvoriti ispravno mišljenje o tom pitanju. 

Danas se osjeća posebna poteškoća u kreposnom odgoju, tj. u mo¬ 
ralnom odgoju. Spomenut ću što sam obradio na drugom mjestu”. Te se 
poteškoće osjećaju i u poslu sticanja kreposti, u ovom genetički prvom 
pothvatu kršćanske asketske. 

U današnjem se mentalitetu opaža da bi htio i moralne zakone 
akomodirati svome shvaćanju, odnosno svome htijenju, jer nekako pre¬ 
više naginje na pretjeranu autonomiju, spreman uvijek da ptmovi eden- 
sku tragediju ili odinetnuće većeg ops^a kroz povijest kao što je u do¬ 
ba modernizma, racionalizma itd. ne može se sticati kreposti ako se 
čovjek ne prepusti vodstvu moralnih smjernica. Nije čovjeku dano da te 
smjernice akomođira sebi, nego da sebe d svoje djelovanje uredi prema 
njima. Isticati pretjeranu autonomiju isto je što i onemogućivati pre¬ 
dano usvajanje kreposnih ideala (EM br. 7). 

U vezi s ovom poteštoćom označuje se i druga njoj srodna. Čovjek 
današnjice osjeća svoju tehničku nadmoć. Suvereno se odnosi prema 
dostignućima prošlih vjekova. A neka ga tamna sila TOČe na to da kao 
što je suveren u tehnici tako pokuša prisvojiti suverenitet i u moralu. 
Eto nam jasne reprize drame iz Edena. I praroditelji su htjeli bdti arbi¬ 
tri dobra i zla, kreposti d mane (Post 2,17). A upravo im Stvoritelj nije 
htio to dopustiti. Tu je tražio da dokažu svoju podređenc«t i ovisnost. 
Kao da je na to bio posebno ljubomoran. I morao je biti, jer tu čovjek 
dokazuje svoju slobodu, slobodnu opciju. Tu se čovjek pokazuje i do¬ 
kazuje čovjekom. Mjesto, dakle, da čovjek stiče kreposti ili ono što je 
dobro po ustaljenim smjernicama, on bi nekako htio da sam odredi 
što će biti kreposne, a što vrijedno kuđenja, zlo. 

Komimikacdona sredstva zbližuju narode. To je činjenica. I tu činje¬ 
nicu uzvisujemo do neba. Donekle i zaslužuje. Međutim, malo pažnje 
posvećujemo analizi negativnih strana te činjenice. Evo jedne: kontakt 
s narodima različitog mentaliteta, različitih običaja i navika kao da 
čovjeka upućuje na neki moralni relativizam koji bi htio da moralne 
smjernice budu potpuno promjenjive kao što su različiti neki civilni 
običaji kod raznih naroda. Pri tome se, dakako, brka ono što je bitno, 
kod svih naroda dobro ili zlo, s onim Sto je kontmgentno ili podložno 
promjenama. 


9. Sv. Toma, I-lt, q. 58 I 59. 

10. Dr J. Kunrčić, KRSCANSKA PEDAGOGIJA, Zagreb 1967, ciklostilom, br. 83 si. 

Još nešto. Hoćemo li to nazvati duh nepovjerenja ili kritike manje 
je važno, ali je činjenica da je čovjek današnjice kao neka lopta pod 
udarcem raznih problematičara koji se naslađuju u tome da sve ovi¬ 
jaju u problem. Nazivamo ih problematičarima. Ti su tipovi zamr¬ 
šeni u sebi, kao neka živa zavrzlama. Ono što je oku jednostavnog čov¬ 
jeka jednostavno, ono što čovjek proživljuje bez nekog kompleksa, ti 
problematičari nastoje zamrsiti i u čovjeku probuditi razne nemirne 
komplekse. Tako čovjek današnjice postavlja pitanje o smislu života, 
a ne samo o tome KAKO se mora živjeti. Nije mu dosta da prizna ras¬ 
korak s normama morala, on postavlja pitanje o vrijednosti moralnih 
normi. Problem mu je i u tome zbog čega bi se on morao pokoravati 
moralnim normama (EM br. 33). A sve nas to upućuje na tendenciju 
pretjerane autonomije i postavljanja pitanja gdje se ono ne bi smjelo 
postavljati. Rekao je Aristotel da onoga koji traži razjašnjenje neke 
istine treba poučiti, a onoga koji sumnja da li roditelje treba štovati 
treba batinati. Ostavimo ovu strc^ost tako neugodnu za profinjene uši 
modernog čovjeka, i naučimo da d moralni red posjeduje neke svoje 
vrednote o kojima je potrebno misliti da se primijene na život, a ne 
da se dovode u sumnju. 

Konačno. Dinamizam modernog mentaliteta baca čovjeka u pros¬ 
tor brzih afirmacija. Samosvladavanje je nečujna djelatnost, a emocije 
su vidljive manifestacije unutarnjeg vrenja. Krepost predstavlja veli¬ 
činu »Iznutra« prema vani, a čovjek željan Jeftine afirmacije ili prolaz¬ 
nog blijeska ne vidi kako krepost čini doista čovjeka velikim, trajno 
vrijednim, dok eksplozivni nastupi vojskovođa, sportaša, političara itd. 
brzo potamne i prođu ostavljajući dim koji se lako raspline. Površan 
mentalitet više cijeni ove nastupe nego nastupe kreposti. A ona je, ko- 
liko skrovita, toliko trajna, neumrle vrijednosti. 

Neke postkoncilske poteškoće 

Zastupamo dinamičnu askezu. Ako pod tim 'izrazom razumijevamo 
čovječju suradnju ili ono što on od sebe mora dati u suradnji s mi- 
liošću, ne možemo a da ne potpišemo taj izraz i da ne usvojimo što on 
sadrži. Krivo bi bilo i pomisliti da je Drugi vat. koncil umanjio vri¬ 
jednost čovječjeg angažiranja u pohvatu valoriziranja kreposti. Napro¬ 
tiv, ali o tome kasnije, Ovdje ćemo istaknuti neku prividnu poteškoću 
u naglašavanju potrebe sticanja kreposti kao da bi tu poteškoću pos¬ 
tavio Drugi vat. koncil. Sto ne smatram ispravnim ustvrditi. 

Priznajmo da neki katolički pisci rado naglašuju veliko povjerenje 
u čovjeka, u njegovu svijest odgovornosti, u njegovo duhovno stvtu'alaš- 
tvo, u njegov duh inicijative itd. To je nekako pomodno, iako nitko 
od njih ne niječe prisutnost zla u čovjeku kao baštinu defektne na¬ 
ravi sklone na zlo. 

Je U Drugi vat. koncil dao povoda da se stvori taj mentalitet? Jest. 
Pavao VI je rekao da je Drugi vat. koncil u pitanju antropologije više 
svratio pažnju na ono što je u čovjeku svijetlo, pozitivno, nego na ono 
što je tamno, žalosno ili tragično". I ta nas konstatacija mora učiniti o- 


11. Homilija izražena dne 7. XII 1965, u službenom izdanju 1966, str. 1070. 

preznima da ne izvodimo zaključke u prilog optimizma na štetu krš¬ 
ćanskog realizma. 

Zanimljivo je da je biskup Fernandez Conde iz Kordove na istom 
Koncilu nastupio naglašujući kako je od neprocjenjive vrijednosti sti- 
canje moralnih kreposti, onih čovječansfcih, ovozemnih, socijalnih, ci¬ 
vilnih. Za one koji tu potrebu ne vide ili je zapostavljaju rekao je da »na¬ 
stupaju u ime nekog utopijskog spiritualizma kao i u ime neke tenden¬ 
cije na angelizam«'*. To znači da je i danas pitanje vrlo aktualno. 

Očito je da je Drugi vat. koncil uočio destruktivnu moć grijeha i 
grešne čovječje tendencije (EM br. 13). A i prije njega je bilo zastra- 
njenja ili pretjeravanja u ovom pitanju. Neki su, naime, naglašavali 
potrebu stdcanja kreposti kao da je to sticanje sebi svrhom (janseni- 
zam) neki su opet tu praksu zapostavljali, a predavali se pasivno kon¬ 
templaciji (kvijetizam). Danas je situacija jasnija. Uviđa se da je biti 
savršen isto što i biti krepostan, a da je svetost i krepost plod čovječ¬ 
jeg nastojanja i dar Božje milosti (sinergija). Ne može se govoriti o 
kontemplaciji koja bi zapostavljala vježbanje u krepostima. To vježba¬ 
nje je kao dispozicija, spremanje terena za pravilnu i solidnu kontem¬ 
placiju. 

Čini mi se da dijalektiku pitanja možemo svesti na pretjeranosti 
supematuralizma i liberalizma (unutar granica kršćanske peda^gije). 
Vjemjera da je toga bilo i prije. Razlika je u tome Što je prije, ili gdje¬ 
gdje još i danas, veći naglasak na milosti (izrod toga je u pasivizmu 
sa strane čovjeka), negdje se više naglašava čovječje angažiranje (iz¬ 
rod u naturalizmu i liberalizmu), ali ono što danas {»gdjegdje smućuje 
jest treća pretjeranost: neangažlranost ili pasivizam i prema milosti 
i prema kreposti. 

a) Supernaturalizam glavnu brigu posvećuje molitvi, razmatranju, 
sakramentima, sabranosti itd. To su prakse kontemplativnog života. 
Nitko ne može osporavati vrijednost tim praksama, ali pogibelj pretje¬ 
ravanja je očita. 

čovjek je i tijelo. Aktivni život -ili apostolat traže od njega da se 
trenira u krepostima kojima saobraća s ljudima. Projicirati čovjeka 
pretežno u nadzemaljske, iznadvremensko, nadtjelesno i si. može dege¬ 
nerirati u zanemarivanje činjenice da je čovjek sastavljen i od tijela. 
Reklo bi se u Pascalovu žargonu da pretjerano nastojanje da se od 
čovjeka stvori anđela može svršiti time da se stvori životinju. 

Čovjek živi u društvu. Nije ispravno zaboraviti na to da se nitko 
ne može upisati u »sugrađane svetih i ukućane Božje« (Ef 2, 19-20) ako 
prije ne ^de dostojan građanin ove zemlje, član ljudske zajednice. 
A takav mora biti ukrašen krepostima. Konstruktor urednije zemlje. 
Odgajatelj sretnijeg pokoljenja. Kako će svojatati sebi pravo kod Boga 
tko nije izvršio svoje dužnosti pred čovjekom? 

Drugi vat. koncil nije zanemario upozoriti mjerodavne da način 
života, molitve -i rada redovnika usklade s današnjim fizičkim i psi¬ 
hičkim sposobnostima redovnika, ali isto tako i s potrebama apostolata, 
sa zahtjevima kulture, s društvenim i ekonomskim uvjetima (PC br. 
3). To sve traži »otvaranje« prema zahtjevima aktivnog života, prema 
zahtjevima dinamične askeze. 


12. LA LIBRE BELGIOUE od 17. XI 1964, sir. 8. 

b) Naturalizam prelazi u drugu skrajnost. On gleda u čovjeku pre¬ 
težno stanovnika ove zemlje, građanina zemaljske države, aktivistu. Spre¬ 
ma ga na razlidite misije u svijetu, da služi vremenu. Zato ga trenira 
sportski, intelektualno, možda i etički, ali malo ili ništa ne posvećuje 
brige čovječjoj projekciji prema nadnaravi. 

A ipak »otvorenost« prema nadnaravi mučit će čovjeka dokle god 
joj se ne pruži zadovoljavajuća hrana. To nas najočitije uvjerava isti 
Drugi vat. koncil kada uporno traži da se kontemplativnim instituci¬ 
jama uvijek prizna istaknut položaj u Crkvi (PC br. 7), jer su one »u- 
kras Crkve i izvor nebeskih milosti«. Nikakve mjere obnove i prilago¬ 
đivanja ne smiju dokinuti »njihovu odvojenost od svijeta i vježbe 
svojstvene kontemplativnom životu« (isto mj.). 

c) U nekim redovničkim i svjetovnim sjemeništima uvodi se treći 
ekstrem; pasivni pravac odgajanja. Odgajatelj dokida nametnutu dis¬ 
ciplinu, odgajanici nc usvajaju onu spontanu. Odgajatelj je kao pasiv¬ 
ni promatrač, registrator. Od odgajaiiika se uklanjaju teškoće, omogu¬ 
ćuju lagodnosti, blaži svaki napor. 

To je neka vrst pedagoške^ optimizma. Odgajatelj ima pretjerano 
pouzdanja u odgajanika. Malo računa na odgajanikove slabe snage u 
dobru, na njegovu sklonost na zlo. Odgajatelj postaje suvišan, a mo¬ 
rao bi biti aktivno prisutan u razvoju d<^janika. Zaboravlja očitu 
nauku Sv. pisma da je odgoj sinonim za strogost ili ozbiljnost u o(%a- 
janju”. A što je drugo taj pedagoški stav nego teorija negativnog od¬ 
goja prenesena na kršćanski teren? I ne može završiti na drugi način 
nego u nekom liberalizmu i individualizmu, a to znači u suprotnosti s 
osnovnim načelima kršćanske pedagt^ije'*. 

U svakom slučaju takvi odgajatelji ne shvaćaju ozbiljno svoju služ¬ 
bu, a odgajanici ne shvaćaju ozbiljno život, koji sc sprema aktivnim 
angažiranjem u vlastitoj izgradnji. Vježbanjesm ili treniranjem u kre¬ 
postima potrebnim za usklađivanje svoga života i djelovanja sa živo¬ 
tom i djelovanjem drugih. 

Nc znam kako se ti pasivni odgajatelji mogu pozvati na ljubav 
prema odgajaniku ako mu nisu prisutni savjetom, suživljavanjem, opo¬ 
menom, ukorom, nagradom, do potrebe kaznom itd. To su više neki 
najamnici, nesavjesni čuvari povjerenog blaga. 

Zahtjevi dana 

Potrebu sticanja kreposti otkrivamo u vrijednosti samih kreposti. 
Značajne su riječi sv. Ivana Hrizostoma: »Neka se nitko ne ufa da će 
se spasiti osim na temelju milosti i vlastitih kreposti.«'* Na kršćanskoj 
ljestvici vrednota ovaj je poredak: suživot s Bogom u slavi, milost, kre¬ 
posti, vrednote tijela, vanjske vrednote. Krepost je sredstvo u poslu 
spasenja, vječna sreća njezina je nagrada'*. Njeno je sticanje uvjet da 
Bog pruži ruku pomoćnicu čovjeku u njegovom radu na poslu spasenja. 


13. Kao u bllf. 10, far, 29; 32; S2. 

14. Isto m[. br. 5; 36. 

15. IN JOAN. pogl. 2, Hom. 20 pri kraju. 

16. Sv. Toma III CG pogl. 141; ll-ll q. 81, art. 6. 

što, dakle, traži dinamična askeza? Da se čovjek pozitivno angažira 
u sticanju kreposti. To uključuje ovo troje: 

I. da ne popušta težnji za užicima, jer užici vuku na mnoge mane; 
čovjeka čine mekoputnim, mlohavim; 

2. da se čovjek pozitivno protivi sklonostima na mane, npr. da o- 
buzda jezik, znatiželju, sklonost piću itd.; 

3. da ponavlja iste čine, recimo čine strpljivosti, altmističke lju¬ 
bavi, pravednog postupanja i si. Na taj se način stvara habitus kre¬ 
posti, jer ponavljanjem čina u nervnom se sistemu stvara kao neki au¬ 
tomatizam, fiziološka određenost što čovjeka sklanja na isti postupak, 
koji time postaje ugodan, lagan". 

Suvišno je i spominjati da se nitko ne rađa svecem ni kreposnim 
čovjekom. Treba se trenirati, privikavati". Neka se ne smatra da je 
to samo kršćansko stajalište. Sve se zdrave pedagogije u tome slažu. 
Kršćanska sc u tome slaže i s marksističkom". Začudo da neki odgaja¬ 
telji po crkvenim sjemeništima toga ne vide, nego pretvaraju svoju 
službu u nominalno odgajanje, bez aktivne prisutnosti u razvoju od- 
gajanika. 

Potrebu sticanja kreposti najjače je naglasio Pavao VI u apostol¬ 
skom pismu »Summi Dei Verbum« od 4. XI 1963. Nije mogao a da ne 
naglasi potrebu vježbanja u krepostima kada upravlja svoje riječi od- 
gajanicima u sjemeništu, koji se spremaju da sutra budu odgajatelji 
Božjega naroda. A kako će biti duhovni vođe naroda ako sami nisu 
odgojeni? 

Drugi vat. koncil ponavlja parolu dana, Treba gajiti i razvijati sve 
što je kreposne, kulturno i umjetničko (IM br. 9). Nema nade u pravi¬ 
lan nadnaravni odgoj ako odgajanici nisu u stanju ispravno prosuđivati 
i točno poznavati ljude i događaje današnjiice (PC br. 2, d), što se 
ne postizava preko noći. Potrebno je odgajati tako da odgajanici steknu 
psihičku i osjećajnu zrelost (isto mj. br. 12). život treba shvatiti ozbilj¬ 
no, pa i redovnici neka osjete zakon rada (isto mj. br. 13), a pasdvizam 
nije dobar niti u prostoru poslušnosti (ist. mj. br. 14). 

Svećenik treba da se vježba kako će biti otvoren prema problemi¬ 
ma današnjice. Saslušati čovjeka današnjice. S njime dijalogizirati (OT 
br. 19). Odgoj njihove osobnosti bio bi nepotpun (PO br. 17), dijalog 
bi im s ljudima bio nemoguć (GE br. 1) kada ne bi bili sposobni isprav¬ 
no prosuđivati ljude i događaje, otkrivati u raznim događajima zakone 
prirode i volju Božju, cijeniti ljudske vrednote i stvorena dobra kao 
darove Božje (isto mj. br. 6; 17). Pri svemu tome potrebno je vježba¬ 
njem sticati dobrotu, iskrenost, čvrstoću i postojanost duše, brigu za 
pravednošću, otmjenost i druge kreposti što ih preporuča sv. Pavao 
Fil 4.8 (PO br. 3). 


17. Sv. Toma, IN ETH. AD NICOMACHUM, br. 336; 337. 

18. Kao u bllj. 10, br. 56; 83; 90. 

19. U djelu ERP (Enciklopedijski rječnik pedagogije), Zagreb 1963, govori se o na¬ 
vikama (str. 542). U moralnom odgoju usvaja se metoda navikavanja uz poznata 
sredstva; zahtjev, nadzor, primjer, red, ispravljanje, poticaje, odvikavanje od l^ih 
navika (isto mj.) Istina, osobine ili kreposti socijalističkog humanizma razlikuju 
se od kreposti kršćanskog humanizma po genezi i mollvacl)l, ali morfološki rečeno 
nalazimo se na ist«D terenu. Tražimo čestitost, kulturno ponašanje, principijelnost, 
samokritičnost, skromnost, samosvladavanje, osjećaj osobnog dostojanstva itd. 
(str. 499). 

Ovaj poziv na samoodgoj, na transformaciju u novog, savršenog, 
zrelog, kreposnog čovjeka dolazi do izražaja i u konstituciji GS br. 
33-46. Radi se o tome da ispravna i puna ovozemaljska djelatnost pre¬ 
obražaje zemlju i osvaja nebo. Kao da Koncil traži od čovjeka da po¬ 
stane silnikom (Mt 11, 12), jer nema protuslovlja između čovječje i krš¬ 
ćanske životne punine. Isti je izvor jednoj i drugoj veličini, bolje reče¬ 
no: jednoj i drugoj. 


Ima još poteškoća 

a) Kada od čovjeka tražimo da se vježba u spomenutim kreposti¬ 
ma, da uvodi red u sebe i u svoju djelatnost kao i u odnose prema lju¬ 
dima ili da se angažira u ovozeranim poslovanjima, najprije nam stoje 
na putu oni koji niječu da ovozemna djelatnost ili angažiranje u egzi¬ 
stencijalnim potrebama posjeduju svoju zakonitost. Oni nam time ukla¬ 
njaju tlo ispod nogu. 

Čitamo recimo, ovu rečenicu: »Moralni naravni red ne opstoji, opstoji 
samo nadnaravni moralni red«“. A ipak svima je poznato da golema ve¬ 
ćina čovječanstva uopće ne pozna taj nadnaravni red. Recimo da katoli¬ 
ka ima 18%, pitamo se: koliko se katolika u svom životu i djelovanju 
ravna prema načelima nadnaravnog reda? Po kojom j moralnom redu 
ravna »mare mangum« čovječanstva? Zar je nemc^uće naći pravog, is¬ 
tinskog čovjeka izvan kršćanskog okvira? 

Prema tome taj pretjerani supemaiuralizam ne računa na realno 
stanje. On nekako potiče da se pobjegne u oblake traiiiscendencije, a 
zaboravi da treba ispuniti svoju zadaću u vremenu i prostoru. Istina 
jc, i u tome je opravdana navedena tvrdnja da konačno sve ima svoj 
epilog u nadnaravi, ali uvijek se traži punina naravnog reda da se na^l- 
naravni pravilno uklopi u naravni, odnosno ovaj u njega. Ljudi koji ne 
poznaju zahtjeve nadnaravnog reda bit će suđeni prema vršenju propi¬ 
sa naravnog reda morala (Rim 1, 18 si; 2,5 si). 

b) Ovaj se pretjerani supematuralizam pojavljuje ponekad u pro¬ 
povijedanju, u literaturi. Kao da jc za kršćanina ideal samo u tome da 
se u rezignaciji preda u ruke Providnosti, odbaoi povjerenje u sebe i u 
svoje snage. Mnogima prija Kempenčev stil kao Chopin pubertetliji. 
Ne znam tko može pročitati 54. glavu Kempenca o različitim pokretima 
naravi i milosti a uz to ostati optimistički raspoložen prema naravnim 
snagama i naravnim pokretima. A ipak nije u čovjeku sve zlo, niti vri¬ 
jedno osuge. Ima još plemenitih sjemenki i pozitivnih snaga, jer katoli¬ 
čka je nauka da narav nije posve uništena niti pokvarena u svojoj biti. 

c) Potrebna je neka preorijentacija u nazoru na čovječju sposob¬ 
nost u okviru kršćanske pedagogije. Kao djeca naučili smo u kateki¬ 
zmu da smo na svijetu zato da Boga poznamo, ljubimo i tako da se spa¬ 
simo. Tim smo riječima upućeni da se prebacujemo u transcendenciju, 
u prostor bc^oobličnog djelovanja u ozračju vjere-ufanja-ljubavi. A gdje 
su druge, socijalne kreposti o kojima smo govorili maloprije? 

Smatram da taj odgovor treba popuniti idejom Pija XI u enciklici 
QA br. 119 (Denz 3743). Čovjek je smješten na ovu zemlju da živi u 
društvu i podvi^ut vlasti uređenoj od Boga u svrhu da sve svoje spo- 


20. H. Peeters, MANUAIi THEOL. MORALIS, Rim 1961, sv. I, str. 1-2. 

sobnosti potpuno preobrazi i razvije na slavu i diku svoga Stvoritelja 
te da vjerno vršeći dužnosti svoga zvanja postigne zajedno vremenitu i 
vječnu sreću. 

Prošlo je vrijeme kada se mc^lo odobravati Molinosove tvrdnje o 
nečistoći ovozemnog poslovanja (Denz 2230), ili da je čovjek pozvan 
da napusti svako vježbanje u krepostima (Denz 2231). Crkva je takva 
mišljenja osudila i naglasila da je naravna djelatnost zahtjev čovječje 
punine (Denz 2204), te da se nebo ne može osvojiti bez napora. Treba 
se boriti protiv zlih sklonosti (Denz 2238-40), i Bog nas neće spasiti bez 
nas (Denz 3817). Prema tome, ovozemna angažiranost nije neki nečisti 
tabu, ona je zahtjev dana, kako će naglasiti Ivan XXIII u značajnoj en¬ 
ciklici MetM br. 254 si. 

d) Istinska poteškoća ostaje uvijek ista. Kako pomiriti narav s nad- 
naravi? Istina, uviđamo da između razuma i vjere, između naravnih 
osjećaja i svete ljubavi ne opstoje unutarnje suprotnosti, nego samo one 
prividne, periferij.ske, ali za konkretno njihovo harmoniziranje traži se 
duboka i svestrana čovječja angažiranost. 

Pisci duhovnog života na razne načine b.ražavaju tu misao. Recimo 
da čovjek može sve svoje djelovanje ponadnaraviti življenjem i djelova¬ 
njem u nazočnosti Božjoj", time vježbanje u krepostima prima svoju 
trajnu motivaciju, nadnaravno osmišljenje. I to je istina, ali problem će 
uvijek biti u čovječjem angažiranju, tj. koliko će on sam uložiti truda 
da to provede u djelo. 

Tako mi sc čini da mnoga nastojanja izmirenja zahtjeva naravi i 
nadnaravi ne računaju dovoljno na du istinu. To izmirenje spada na 
misterij prakse. A taj sc misterij ne rješava pozivom na umne katego¬ 
rije, potreban jc korelai kreposti. Drugim riječima: izmirenje naravi 
i nadnaravi u čovjeku spada na čovječje nastojanje oko ujedinjavanja 
svekolike djelatnosti u jedinstvo svijesti pod vo^tvom milosti. 

Uzmimo jedan primjer. Sveta ljubav integrira sve vrste ljubavi, sve 
ljubavne nijanse osim grešne. Kako u vjeri funkcionira naravni razum 
prenesen na viši stupanj, slično u svetoj ljubavi funkcioniraju svi po¬ 
kreti teženja, sve nijanse intimnosti ako se ne radi o grešnim pokreti¬ 
ma. U braku če i venerična ljubav biti integrirana u svetu ljubav. Pre¬ 
ma tome, trajna čovječja prisutnost i budnost pretvaraju sve u nad¬ 
naravno vrijedna djela i rješavaju misterij pomirbe između naravi i 
nadnaravi. 


Povjerenje u narav 

Tu bi se odmah na početku mc^Io postaviti kao načelo da ta narav 
mora predstavljati uzvišenu vrijednost, jor, da to ne predstavlja, Logos 
je ne bi bio uzeo u jedinstvo svoje hipostaze. I pojedini njeni elementi 
predstavljaju posebne vrijednosti. Tako spoznajne, afektivne, volitivne 
snage predstavljaju pokretače za djelovanje kakvo se moglo opaziti u 
Kristu. Teandrijsko djelovanje nije uništilo niže djelovanje, dapače 
sve se može svesti na jedinstvo osobe u Logosu. 

Sv. Toma je jedan od onih koji su kršćanskoj misli pružili najzna¬ 
čajniju pomoć u ovom pitanju. »Milost ne ruši naravi, ona je usavr- 

21- 2. Bezii, KRŠĆANSKO SAVRŠENSTVO, ^lit 1968, str. 212 si. 

iava«“. Tako će vjera usavršiti naravnu spoznaju, sveta ljubav će usa¬ 
vršiti naravnu ljubav. Napisala su se brda knjiga u kojima se iznosi ka¬ 
ko čovjek u vjeri prethodno, poratno i slijedno umuje, upotrebljava me¬ 
hanizam naravne procedure u poimanju, zaključivanju itd. 

Manje se je napisalo o tome kako naravni pokreti teženja i ljubavi 
služe svetoj ljubavi. Milost usavršava i afektivnu djelatnast. Svi tonovi 
ljubavi, sva dinam'ika nade, sve vibracije želja, sve napetosti, svi užici 
mogu d moraju poslužiti funkcioniranju svetog ufanja d svete ljubavi. 
Jest, nedovoljno se to područje obradilo. I teško je da se ono biološko 
u čovjeku ucijepi u noo.sfcru, u milosni organizam, u sakramentalni 
prostor. A ipak, to mora biti. 

Ako od čovjeka tražimo da se angažira u sticanju kreposti, znači da 
imamo povjerenja u njegove naravne snage spoznaje i ljubavi. Moramo 
biti čvrsto uvjereni da i poslije iskonskog grijeha u Čovjeku ostaje na¬ 
ravna sklonost na dobro, na moralno djelovanje (Denz 2624). Čovjek 
posjeduje neke osjećaje po svojoj naravi vrijedne pohvale. Možemo go¬ 
voriti o naravnoj ljubavi (Denz 1936-7), poštenoj naravnoj ljubavi. Mo¬ 
že se u pravom smislu opsluživati zakon i bez nadnaravne ljubavi. (Denz 
1916), kako ga opslužuju pogani (Denz 1922), filozofi (Denz 1925). Ti 
ostaci dobra u čovjeku služe kao znakovi raspoznavanja slike Božje 
koja nije iščezla, iako je potamnjela (Denz 2624). Zbog toga je rečeno 
gore da je čudno tvrditi da ne opstoji naravni red morala dok se mora 
tvrditi da opstoje naravne snage moralnog djelovanja. 

Kod nekih pomodnih teoloških pisaca ima mnogo zbrke između na¬ 
ravi i nadnaravi Ti pisci na razne načine nastoje umanjiti težinu osude 
Baieovih rečenica (Denz 1901 si). Kada recimo, B. Haring piše da na¬ 
ravne kreposti nisu prave kreposti, očito brka p)ojam »prave« s pojmom 
»potpune«. A nije isto o nekome reći da je »pravi« čovjek i da je »pot¬ 
pun« Čovjek. Svaki je čovjek pra^d čovjek, ii ne slijedi da je potpun 
čovjek, jer može bitd fizički invalid. Naravna krepost je prava krepost, 
iako nije potpuna. Nedostaje joj nadnaravno usmjerenje**. 

Svjesni smo svi da čovjek nije u stanju svojim snagama vršiti sa¬ 
vršeno ili potpuno kreposna djela, da ne može u cijelosti opsluživati na¬ 
ravni moralni red, ali čovjek može i bez milosti stvarati pojedina krepo¬ 
sna djela. Čovjek se rađa s nekom sklonošću na krepost, i preko t1h 
dobrih djela nekako je upravljen prema punom životnom cilju". Doista, 
ta upravljivost je više neka prijemljivost, ali je ipak sjeme velikih, bo¬ 
žanskih djela što struje u život vječni (Iv 4,14). 

Koristi slicanja kreposti 

Kreposti se ne stiču bez znoja. Govori se o sv. Franji Saleškom da 
je sticao blagost oko dvadeset godina, a sv. Karlo Boromejski da je 
imao dugo godina neprilika u sticanju poniznosti. Voda padajući dube 
kamen. Ponavljanjem čina otpora protiv zlih sklonosti i pozitivnih čina 
u sticanju kreposti stvara se navika, druga narav. Može se reći da se 
stvara novo stvorenje. 


22. Sv. Toma, I P, q. I, ari- 8 ad 2. 

23. 8. Haring, LA LOl DU CHRIST, I, sir. 277. 

24. Sv. Toma, ll-ll, q- 23, ari. 7. 

a) I nadnaravne, ulivene kreposti funkcioniraju po mehanizmu ste¬ 
čenih kreposti. Ako u vjeri razum neispravno postupa, ako faze i dina- 
mizam ufanja trpe defekte, ako ljubav prema sebi i bližnjemu nije ura¬ 
vnotežena, izvjesno je da niti božanske kreposti vjere-ufanja-ljubavi 
neće pravilno funkcionirati. 

Sjetimo se, recimo, bračnih drugova. Vjernici su, aU jedan je od 
njih slaba karaktera, slabo se snalazi u oluji zavodljivosti. Znači da je 
nadnarav na slabom temelju, i zgrada vjernosti može lako pasti. 

Možda je ovaj razlog u prilog sticanja kreposti najuvjerljivije pre¬ 
dočen u jednom romanu G. Greena (Moć i slava). Radi se o nekom sve¬ 
ćeniku alkoholičaru (»vvisky-priest«). Ponizan je. Strpljiv. Spreman na 
žrtve. Ipak? U jednoj je kreposti potpim slabić. Pretjerano pije. Radi 
se o defektnoj konstituciji. Nije u stanju svladati otpor naravi. Zbog 
toga njegova osobnost nije solidno ni harmonički izgrađena. Nema pra¬ 
vog temelja. 

b) Kršćanski realizam ne odstupa od uvjerenja da svaki čovjek no¬ 
si u sebi sjemenke zla. Pojedinci osim toga posjeduju osobito naglašene 
sklonosti na neke mane. Uz imanentnu sklonost na zlo nalazi se i sla¬ 
bost pred heterogenim faktorima zla izvana. 

Kako ćemo paralizirati negativno djelovanje tih sjemenki zla? 
Sipku svinjujemo na jednu stranu, time je odvraćamo od nagiba na pro¬ 
tivnu stranu. Ako sjctilnu sferu privikavamo na umjerenost, umanjuje¬ 
mo njenu sklonost na neumjerenost. Škrtac sc najuspješnije liječi da- 
režljivošću. Postupaj protivno onomu na Sto osjećaš sklonost ili na što 
si navikao. I to je najefikasnije sredstvo sticanja kreposti. 

U dinamičnoj askezi sticanje kreposti ovdje vrši ulogu negativne 
naravi, odvikavanja. To je genetički prvi zadatak kreposnog odgoja. 
Kao što je u vojnoj strategiji potrebno prethodno uništiti protivnički 
ratni potencijal i pri svakom napredovanju ukloniti zapreke napredo¬ 
vanja, tako je u sticanju savršenstva potrebno najprije ukloniti zapreke, 
odvikavati se od zla, a to se postizava vježbanjem u krepostima protiv¬ 
nim stečenim manama. 

Ovaj postupak nosi na sebi pečat nečega tragičnog. Potrebna je 
mjera. I stari su govorili da ima slabića koji se mogu jedino postepeno 
odvikavati od zla. Voljno Jaki duhovi mogu to polučiti odlučnije, brže. 
U svakom slučaju neposredno sredstvo sticanja kreposti jest ponavlja¬ 
nje njenih čina, realizacija njenog ideala. Da li će se to postizavati na¬ 
glo ili brzo ili vrlo taktički i sporo — to ovisi o pojedincu, o njegovoj 
konstituciji. 

c) Ni sjemenke dobra ili sklonosti na kreposti ne mogu se pravilno 
razvijati bez stvaranja kreposnih navika. To je vježbanje kao neki pod¬ 
ražaj koji omogućuje da te sklonosti brzo rastu. Sjeti se kako je vlaga, 
sunce i toplina potrebna da sjeme proklije te da se razvije i uzraste u 
stablo. 

Sklonosti na dobro ili, kako su stari govorili, »semina virtutum« 
jesu kao talent (Mt 25, 25). A talent treba iskoristitd. Oploditi ga. A toga 
nema bez vježbanja, bez angažiranosti. Treba se povoditi za primjerom, 
slijediti savjete, prigrliti disciplinu, ponavljati ovaj ili onaj čin kre¬ 
posti itd. 

d) Odgoj ide za stvaranjem čvrstoće u dobru. Navika je kao neki 
automatizam. Mada je taj izraz prejak, činjenica je da stečena navika 

prelazi u lakoću i brzinu funkcioniranja. Nervni impulsi odvijaju se 
slobodno i brzo. 

Najpogibeljniji bi bio pasivni stav u tom pothvatu. Ivan XXin 
konstatira da velik broj svećeničkih otpada duguje svoju katastrofu 
nedovoljnoj kontroli, slabom prisustvu čovjeka samome sebi”. Tu se 
mora pozitivno nastupati, boriti se protiv »struje«, usmjeravati pozitivne 
faktore dobra. 

e) Konačno recimo i to da sticanje kreposti stvara podesno tlo da 
se razvije i nadnaravni život. Čovjek je pozvan da stvara čovjekolične 
kreposti da bogoolične ili božanstvene kreposti uzmognu doživljavati 
svoj rascvat. 

Zašto? Čovječje je nastojanje kao neki »izazov« nadnaravnim daro¬ 
vima da se izliju u većoj mjeri, jer oni su darovi milosti, njena pratnja. 
Ti će se darovi pravilnije ucijepiti, brže razviti, jaće afirmirati. 

U to ćemo se uvjeriti ako promislimo da samo onaj čin vjere-ufanja- 
Ijubavi uvjetuje njihov rast koji je intenzivniji nego je bio prošli čdn. 
A kako će to biti? Čovječjim nastojanjem. Onomu koji daje od sebe što 
je do njega Bog ne uskraćuje milosti. Bez tog nastojanja sa strane čo¬ 
vjeka Božji bi darovi bili kao nešto nametnuto, nasilno. 

Maksimum naravnih snaga 

To je zahtjev nekog maksimalnog humanizma. Vježbati sc u kre¬ 
postima na svim područjima. I tehnički je rad područje vrijedno mak¬ 
simalnog angažiranja, jer i on predstavlja vrednotu stvorenu od Boga 
za čovječje dobro. 

Još više. Upravo vjernici su pozvani da postanu stručnjaci u odgo¬ 
varajućim strukama. Da nastoje dati od sebe sve, jer napredak u bogo- 
obličnim krepostima nije protivan napretku u naravnim krepostima”. 
Kulturni interesi i planovi kraljevstva Božjega na zemlji traže da vjer¬ 
nici ulože svoj maksimum snaga u tehničkom, produktivnom, sindikal¬ 
nom, osiguracionom i drugim poslovanjima. Tada će i današnji svijet 
biti više prožet načelima pravde, čovječnosti i evanđeoske nauke. 

Za pravilan odgoj u našim sjemeništima potrebno je više voditi ra¬ 
čuna o pozitivnom nastojanju pojedinca oko sticanja kreposti. Ponovno 
moraju uzeti svoje mjesto sve one općepriznate metode u tom pravcu 
kao što su: disciplina, red, ukori, poticaji itd. U jednu riječ: privikava¬ 
nje na dobro i odvikavanje od zla. 

Nema straha da ćemo preći u naturalizam. Istina, narav i nadna- 
rav se razlikuju, ali narav nosi u sebi prijemljivost nadnaravnih darova, 
a svako je naravno kreposne djelo kao neki početak ili neko rismjerc- 
nje prema nadnaravi. Dakako, konkretno usmjerenje prima od Boga, 
jer on je djelitelj nadnaravne usmjerenosti. Konačno, u čovjeku je i ne¬ 
ka želja ili težnja da se sa svim svojim tendencijama razvije do maksi¬ 
muma. To je impuls rasta, razvoja i potpunog savršenstva. 

Gdje svršava ovaj napor agonijske naravi? Agonijske askeze? Tu je 
Bog trajno prisutan svojom naukom evanđelja i crkvenog učiteljstva. 


25. Usp. BOG. SA«3TRA 1966, ilr. 97. 

26. Ivan XXIII u eoc. MetM br. 241; o enc. PinT br. 147. 

Tu je Božji zakon. Tu ja spremnost milosti. Tu su, dakle, trajni »podra¬ 
žaji« ili neki »izazovi« eventualnoj čovječjoj pospanosti. 

Zaključak je očit. Agonijska askeza svršava s čovječjim životom na 
zemlji. Od presudne je važnosti da se mlađe doba života iskoristi za 
sticanje kreposti, jer je reaktivnost brža, a subjekt još nije »obrastao« 
korovom loših navika. U mlađim godinama čovjek je nosilac vitalnijih 
impulsa. Odvažniji je. To je jedan od razlc^a zb^ kojih u sjemeništima 
mora zavladati dinamična askeza, ali askeza ili vježbanje. Svaka je pa¬ 
sivnost protivna pravom pojmu odgajanja, protivna je dosljednoj lju¬ 
bavi odgajatelja prema odgajanicima. A gdje nema aktivne ljubavi, tu 
se ne radi o odgajatelju, nego o najamniku. 

SUMMARIUM 

Cum de virtutibus agere idem sit ac de perfeetione agere, Irt tecbnica quam dicuni 
civilisatlone »animam infundere« in hodierni hominis tnaximas praeoccupationes hoc infert. 
Et sane daeursu historiee de virtutibus non una nata est exaggsratio v. gr. illa guietismi. 
Suparnaturaiismus, naturalismus ac psssivlsmus paedagogicus tres dic poiiores rn hae quae' 
trione errores- in vires nsiurae humanae, semper gratla divina innixi, confidere debemus. 
Cum nec supernaturailum virtutum exercitium sine mechanismo naluralium functionem 
suam exereeat, acquisitionis virtutum summum momentum exurgit, Sic exercitium virtutum 
semina mali cohibet, Initla boni axcitat, firmat, habitum general, disponit ad supernalurailum 
virtutum evolutionem, unda ad summum humanismum eonfert. Sic In educatione acquisitionis 
habituum insislendum ut totum aedificium spirituale firmltatem obtineat. 

